wickkiey/tamil-wikipedia-chunked huggingface dataset:
# ஒலிபெயர்ப்பு

ஆங்கிலம் தவிர்த்த பிற மொழிகளில் உள்ள எழுத்துக்களை கணினியில் உருவாக்க அம்மொழியிலுள்ள ஒவ்வொரு எழுத்துக்கும் ஈடான ஒலி வடிவைத் தரும் ஆங்கில எழுத்தையோ அல்லது ஆங்கில எழுத்துக்களின் தொகுப்பையோ தட்டுவதன் மூலம் அவ்வெழுத்தைப் பெறும் அமைப்பு மென்பொருள் வல்லுனர்களால் உருவாக்கப்பட்டு நடைமுறையிலுள்ளது. இம்முறை ஒலிபெயர்ப்பு (transliteration) என அறியப்படுகிறது. உதாரணமாக "அ" எனும் தமிழ் எழுத்தை "a" எனும் ஆங்கில எழுத்தைத் தட்டிப் பெறலாம், "ம" எனும் தமிழ் எழுத்தை "ma" எனும் இரு ஆங்கில எழுத்துக்களின் தொகுப்பைத் தட்டிப் பெறலாம். "அம்மா" எனும் தமிழ் வார்த்தையை "ammaa" எனும் ஆங்கில எழுத்துக்களைத் தட்டிப் பெறலாம். "உனக்காக" எனும் தமிழ் வார்த்தையை "unakkaaga" எனும் ஆங்கில எழுத்துக்கள் உருவாக்குகின்றன. இதில் "க" எனும் குறில் எழுத்துககான "ka" என்பதில் "a" ஒரு முறையும் "கா" எனும் நெடில் எழுத்துக்கான "kaa" என்பதில் "a" இரு முறையும் வரும் வகையில் ஒலி பெயர்ப்பு அமையப்பெற்றுள்ளது.  
<h2>தமிழ் எழுத்துக்களின் ஒலி வடிவமைப்பு (transliteration scheme)</h2>  
தமிழைக் கணினியில் வடிக்க உதவும் ஒலிபெயர்ப்பு மென்பொருட்களை உருவாக்குவோர் பயன்படுத்தும் தமிழெழுத்துக்களுக்கீடான ஆங்கில எழுத்துக்கள் அனேகமாக ஓரேவிதமாக இருப்பினும் அவற்றில் வேற்றுமைகளும் உள்ளன, சில மென்பொருட்களில் தேர்வு செய்யப்பட்டிருக்கும் சில ஆங்கில எழுத்துக்கள் அதற்குரிய தமிழ் ஒலியமைப்பைப் பெறாமலும் இருப்பதுண்டு. இது நடைமுறைச் சிக்கல்களில் ஒன்று.
இயல்பாகத் தமிழ் எழுதுக்களுக்கீடாக அமையும் ஆங்கில எழுத்துக்களும் அவற்றின் தொகுப்பும் கீழ்க்கண்ட அட்டவணைகளில் தரப்பட்டுள்ளன. இவற்றுடன் தமிழில் இயல்பாக இல்லாத ஒலிகளை உள்ளடக்கிய க்ரந்தம் எனப்படும் வடமொழி எழுத்துக்களும், ஆங்கில வார்த்தைகளை மொழிமாற்றம் செய்யாமல் அவற்றின் உச்சரிப்பில் தமிழில் எழுத உதவும் விசேஷமான எழுத்துக்களும், அவற்றுக்கீடான ஆங்கில எழுத்துக்களும் அடங்கியுள்ளன.  
<h3>உயிரெழுத்துக்களும் ஆய்த எழுத்தும்</h3>  
| அ | ஆ | இ | ஈ | உ | ஊ | எ | ஏ | ஐ | ஒ | ஓ | ஔ | ஃ |  |
| --- | --- | --- | --- | --- | --- | --- | --- | --- | --- | --- | --- | --- | --- |
| a | aa, A | i | ii, I, ee | u | uu, U, oo | e | ae, E | ai | o | oa, O, oe | au, ow, ou | q | } |  
<h3>மெய்யெழுத்துக்கள்</h3>  
| க் | ங் | ச் | ஞ் | ட் | ண் | த் | ந் | ப் | ம் | ய் | r | ல் | வ் | ழ் | ள் | ற் | ன் |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| k, g, kh, c, gh | ng, nG | s, ch | gn, Gn, nj | t, d | N, nd | th, dh | n, nh, nth, ndh | p, b | m | y | r | l | v, w | z, zh | L | R, tr, dr | n, nh | } |  
<h3>க்ரந்த எழுத்துக்களும் விசேஷ எழுத்துக்களும்</h3>  
| ஸ்ரீ | ஷ் | ஸ் | ஹ் | க்ஷ் | எப் | ஃஜ் | ஃஸ் |  |
| --- | --- | --- | --- | --- | --- | --- | --- | --- |
| sri, sree, shri | sh | s, S | h | ksh | f, ph | Z, z | x | } |  
<h3>உயிர்மெய்யெழுத்துக்கள்</h3>  
ஒவ்வொரு மெய்யெழுத்துக்கும் உரிய ஆங்கில எழுத்து அல்லது ஆங்கில எழுத்துக்களின் தொகுப்புடன் தேவையான உயிரெழுத்துக்குரிய ஆங்கில எழுத்து அல்லது ஆங்கில எழுத்துக்களின் தொகுப்பைத் தட்ட முறையான உயிர்மெய்யெழுத்துக்கள் கிடைக்கின்றன.
# வார்ப்புரு:நாட்காட்டி சனி சாதாரண

<noinclude>சனிக்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# 1881

**1881** (**MDCCCLXXXI**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டு ஆகும்).
# 1881

## நிகழ்வுகள்

- ஜனவரி 16-24 - ஜெனரல் ஸ்கோபெலெஃப் தலைமையில் ரஷ்யப் படைகள் ''ஜியோக் டேப்]] என்ற இடத்தில் துருக்மேனியர்களைத் தோற்கடித்தனர்.
- ஜனவரி 10 - யாழ்ப்பாணம் சம்பத்தரிசியார் கல்லூரி திறக்கப்பட்டது.
- பெப்ரவரி 17 - இலங்கையில் இரண்டாவது மக்கள் தொகைக் கணக்கெடுப்பு நடத்தப்பட்டது. நாட்டின் மொத்தத் தொகை 2,759,738, வட மாகாணத்தில் 302, 500, யாழ்ப்பாணத்தில் 40, 057 ஆகக் கணக்கெடுகப்பட்டது.
- மார்ச் 13 - ரஷ்யாவின் இரண்டாம் அலெக்சாண்டர் மன்னன் அவனது அரண்மனைக்கு வெளியே குண்டுவீச்சுக்கு இலக்காகிக் கொல்லப்பட்டான். அவனது மகன் மூன்றாம் அலெக்சாண்டர் மன்னன் ஆனான்.
- மே 12 - வடக்கு ஆபிரிக்காவில் துனீசியா நாடு பிரான்சின் நேரடி ஆட்சியின் கீழ் வந்தது.
- சூலை 2 - ஐக்கிய அமெரிக்க சனாதிபதி ஜேம்ஸ் கார்ஃபீல்ட் *Charles Julius Guiteau* என்பவனால் சுடப்பட்டுப் படுகாயமடைந்தார்.
- ஆகத்து 3 - போவர்களுக்கும் பிரித்தானியாவுக்கும் இடையே போர் முடிவுக்கு வந்தது.
- ஆகத்து 27 - புளோரிடாவில் இடம்பெற்ற சூறாவளியினால் 700 பேர் வரையில் இறந்தனர்.
- செப்டம்பர் 5 - மிச்சிகனில் இடம்பெற்ற தீயினால் மில்லியன் ஏக்கர்கள் வரை சேதமடைந்தது. 282 பேர் கொல்லப்பட்டனர்.
- செப்டம்பர் 19 - ஐக்கிய அமெரிக்க சனாதிபதி ஜேம்ஸ் கார்ஃபீல்ட் இறந்தார்.
- டிசம்பர் 8 - ஆஸ்திரியாவில் வியென்னா நகரில் றிங் தியேட்டரில் இடம்பெற்ற தீயினால் 620 பேர் கொல்லப்பட்டனர்.
- டிசம்பர் 31 - இலங்கை முழுவதும் கடுமையான நிலநடுக்கம் உணரப்பட்டது.
# 1881

## நாள் அறியப்படாதவை

- பாளி நூற்சபை நிறுவப்பட்டது.
# 1881

## பிறப்புகள்

- ஏப்ரல் 2 - வ. வே. சு. ஐயர்
- ஆகத்து 6 - அலெக்ஸாண்டர் பிளெமிங்
- அக்டோபர் 25 - பாப்லோ பிக்காசோ
# வார்ப்புரு:நாட்காட்டி சனி நெட்டாண்டு

<noinclude>சனிக்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி ஞாயிறு நெட்டாண்டு

<noinclude>ஞாயிற்றுக்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி திங்கள் நெட்டாண்டு

<noinclude>திங்கட்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி செவ்வாய் நெட்டாண்டு

<noinclude>செவ்வாய்க்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி புதன் நெட்டாண்டு

<noinclude>புதன்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி வியாழன் நெட்டாண்டு

<noinclude>வியாழக்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி வெள்ளி நெட்டாண்டு

<noinclude>வெள்ளிக்கிழமையில் ஆரம்பமான நெட்டாண்டு நாட்காட்டி</noinclude>  
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி ஞாயிறு சாதாரண

<noinclude>ஞாயிற்றுக்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி திங்கள் சாதாரண

<noinclude>திங்கட்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி செவ்வாய் சாதாரண

<noinclude>செவ்வாய்க்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி புதன் சாதாரண

<noinclude>புதன்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி வியாழன் சாதாரண

<noinclude>வியாழக்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வார்ப்புரு:நாட்காட்டி வெள்ளி சாதாரண

<noinclude>வெள்ளிக்கிழமையில் ஆரம்பமான சாதாரண ஆண்டு நாட்காட்டி</noinclude>
| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# விக்கிப்பீடியா:ஈழப்போர்ச் செய்திகள் தொகுப்பு/Intro

**ஈழப் போர்** என்பது இலங்கை இனப்பிரச்சினை காரணமாக இலங்கைத் தமிழ்ப் போராளிகளுக்கும் இலங்கை அரசுக்கும் இடையே ஏற்பட்ட வன்முறைப் போராட்டங்களையும் போர்களையும் முதன்மையாகக் குறிக்கின்றது. பல்வேறு காலகட்டங்களில் ஈழப்போர் பல்வேறு தன்மைகளுடனும் தாக்கங்களுடனும் அமைப்புகள் ஊடாகவும் வெளிப்பட்டு இருக்கின்றது. கால ஓட்டத்தையும் முக்கிய திருப்புமுனைகளையும் முதன்மையாக வைத்து ஈழப்போரை நான்கு கட்டங்களாக வகுப்பர். அவை பின்வருமாறு:  
- ஈழப் போர் I: (1983-1985; 1987) - ஈழ இயக்கங்கள், விடுதலைப் புலிகள் எதிர் இலங்கை இராணுவம்
- புலிகள் எதிர் இந்திய அமைதி காக்கும் படை
- ஈழப் போர் II: (1990-1995)- புலிகள் எதிர் இலங்கை இராணுவம், பிற சில ஈழ இயக்கங்கள்
- ஈழப் போர் III: (1995 - 1999)- புலிகள் எதிர் இலங்கை இராணுவம்
- ஈழப் போர் IV: (2006 - )- புலிகள் எதிர் இலங்கை இராணுவம், பிற புலி எதிர்ப்பு குழுக்கள்
# விக்கிப்பீடியா:ஈழப்போர்ச் செய்திகள் தொகுப்பு/Intro2

**ஈழப்போர்ச் செய்திகள் தொகுப்பு** என்பது தமிழ் விக்கிபீடியாவில் ஈழப் போர் தொடர்பான செய்திகளை தொகுத்து எதிர்கால தேவைகளுக்காக சேமித்து வைக்கும் நோக்குடனான திட்டமாகும். இதில் ஈழப்போருடனான செய்திகளை அவற்றுக்கான மூல ஆதரங்களுடன் சேகரிக்க முயற்சி செய்யப்படுகிறது. செய்திகள் ஒன்று அல்லது இரண்டு வரிகளில் இருக்குமாறு தொகுக்கப்படல் வேண்டும். முக்கிய சம்பவங்கள் பற்றி ஒன்று அல்லது இரண்டு வரிகளில் எழுத முடியாவிட்டால் அவற்றைப் பற்றிய தனிக்கட்டுரைகளை எழுதுவதைப் பற்றி சிந்திக்கவும்.  
இத்தொகுப்பு விக்கிபீடியா நடப்பு நிகழ்வுகளில் இணைக்கப்படும் ஈழப் போர்ச் செய்திகளின் தொகுப்பாகும். இதில் சில செய்திகள் விடுபட்டுள்ளதாக நீங்கள் கருதினால் சம்பவம் நடைப்பெற்ற மாத தலைப்பிற்கு எதிராக தரப்பட்டுள்ள "தொகு" என்ற இணைப்பை சொடுக்கி இணைப்பு இட்டுச் செல்லும் வார்ப்புருவில் செய்திகளை இணைத்து சேமிப்பதன் மூலம் இத்தொகுப்பில் மேலதிகச் செய்திகளைச் சேர்க்கலாம்.
# தாஜிக் மொழி

**தாஜிக் மொழி**, மத்திய ஆசியாவில் பேசப்படும் ஒரு மொழியாகும். இது பாரசீக மொழி
யின் ஒரு வேறுபாடு ஆகும். இது, இந்திய-ஐரோப்பிய மொழிக் குடும்பத்தின் இந்திய-ஈரானியப் பிரிவிலுள்ள, ஈரானிய மொழிகளுள் ஒன்று. இதனைப் பேசுவோரில் பெரும்பான்மையினர் தாஜிகிஸ்தானிலும், உஸ்பெகிஸ்தானிலும் உள்ளனர். தாஜிக் மொழியே தாஜிகிஸ்தானின் உத்தியோக மொழியாகும்.  
ஈரான், ஆப்கானிஸ்தான் ஆகிய நாடுகளில் பேசப்பட்ட பாரசீக மொழியில் இருந்து தாஜிக் மொழி பிரிவடைந்தது. நாட்டு எல்லைகள், தரப்படுத்தல் நடவடிக்கைகள், அயலிலுள்ள ரஷ்ய மற்றும் துருக்கிய மொழிகளின் தாக்கம் என்பவையே இம் மாற்றத்துக்கான காரணங்கள் ஆகும்.
# சுழற் குலம்

கணிதத்தில், குலம் என்பது ஓர் இயற்கணித அமைப்பு. எல்லா குல அமைப்புகளிலும் மிக்க எளிமையானது சுழற் குல அமைப்பு. ஒரே உறுப்பின் அடுக்குகளினால் பிறப்பிக்கப்பட்ட குலத்திற்கு **சுழற் குலம்** (Cyclic Group) எனப்பெயர். அது ஒரு முடிவுறு குலமாகவும் இருந்தால் அதன் உறுப்புகளை  
:: பெருக்குக்குலமானால் <math>a, a^2, a^3, ..., a^n = e</math> என்றும்,  
:: கூட்டல் குலமானால் <math>a, 2a, 3a, ... , na = e</math> என்றும்,  
பட்டியலிடலாம். இச்சூழ்நிலையில் <math>a</math> என்ற உறுப்பு குலத்தின் **பிறப்பி** (Generator) எனப்படும்.  
எப்பொழுதும் சுழற் குலம் பரிமாற்றுக்குலமே.
# சுழற் குலம்

## எடுத்துக்காட்டுகள்

- <math>\{i, -i, 1, -1\},</math> பெருக்கலுக்கு <math>i</math> இனால் பிறப்பிக்கப்பட்ட ஒரு சுழற் குலமாகும்.
- <math>\{1, \omega, \omega^2, ... , \omega^{n-1}\}.</math> இவை அலகளவின் <math>n</math>-ஆவது <math>n</math> மூலங்கள்.இந்தக்கணமும் பெருக்கலுக்கு ஒரு சுழற்குலமாகும். <math>\omega</math> ஒரு பிறப்பி.
-
# சுழற் குலம்

## பண்புகள்

- ஒவ்வொரு நேர்ம முழு எண் <math>n</math> க்கும் ஒரு <math>n</math>-கிரம சுழற்குலம் உள்ளது. அதை கூட்டல் குலமாகக் குறிக்கவேண்டுமானால் அதை <math>\mathbf{Z}/n\mathbf{Z}</math> என்ற எச்சவகைக் குலமாக எழுதலாம். பெருக்கல் குலமாகக் காட்டவேண்டுமானால், <math>C_n</math> என்று குறித்து <math> \{a, a^2, ... ,a^n = e\}</math> என்று காட்டலாம்.
- <math>n</math> -கிரமச்சுழற்குலமெல்லாம் ஒன்றுக்கொன்று சம அமைவியம் (isomorphism) உள்ளவை. வேறுவிதமாகச்சொன்னால், <math>n</math>-கிரமச்சுழற்குலம் ஒன்றுதான் உளது.
- n பக்கங்களுள்ள ஓர் ஒழுங்குப் பலகோணத்தின் சுழற்சிகள் மட்டும் ஒரு சுழற்சிச் சுழற்குலத்தை உண்டாக்கும். அது <math>C_n</math> க்கு சம அமைவியமுள்ளதாக இருக்கும்.
# விக்கிப்பீடியா:ஆண்டு நிறைவுகள்/அக்டோபர் 26

**அக்டோபர் 26**: இணைப்பு விழா (சம்மு காசுமீர்)
- 1775 &ndash; அமெரிக்கக் குடியேற்றங்கள் கிளர்ச்சியில் ஈடுபட்டுள்ளதாக ஐக்கிய இராச்சியத்தின் மூன்றாம் ஜார்ஜ் மன்னர் நாடாளுமன்றத்தில் அறிவித்தார். அமெரிக்கப் புரட்சியை அடக்க இராணுவத்துக்கு அதிகாரம் அளித்தார்.
- 1876 &ndash; இந்தியாவுக்கும் இலங்கைக்கும் இடையே தொடருந்து சேவையை ஆரம்பிப்பதற்கான முடிவு பிரித்தானிய அரசரால் எடுக்கப்பட்டது.
- 1947 &ndash; சம்மு-காசுமீர் மன்னர் இந்தியாவுடன் தனது இராச்சியத்தை இணைக்கச் சம்மதித்தார்.
- 1955 &ndash; ஆஸ்திரியா நிரந்தர நடுநிலை நாடாகத் தன்னை அறிவித்தது.
- 1977 &ndash; பெரியம்மை நோய் தாக்கிய கடைசி நோயாளி சோமாலியாவில் அடையாளம் காணப்பட்டார். உலக சுகாதார அமைப்பு இந்நாளை பெரியம்மையின் கடைசி நாளாக அறிவித்தது.
- 1985 &ndash; ஆத்திரேலிய அரசு **ஊலூரூவின்** (படம்) உரிமையை உள்ளூர் பழங்குடியினரிடம் கையளித்தது.
- 2002 &ndash; மாஸ்கோவில் நாடக மாளிகை ஒன்றில் செச்சினியத் தீவிரவாதிகள் மூன்று நாட்களாகப் பிடித்து வைத்திருந்த பணயக் கைதிகள் விவகாரம் முடிவுக்கு வந்தது. 150 பணயக் கைதிகளும் 50 தீவிரவாதிகளும் கொல்லப்பட்டனர்.
**அ. சந்திரசேகர பண்டிதர்** (இ.&nbsp;1879)
# கொங்கு மங்கலவாழ்த்து

**கொங்கு மங்கலவாழ்த்து** என்பது கொங்கு வேளாளர் மற்றும் வேட்டுவக் கவுண்டர் என்ற இனத்தவர்கள் திருமணங்களில் நடைபெறும் மிக முக்கியமான சடங்குச்சீர்களில் ஒன்றாகும். குடிமகன் அல்லது மங்கலன் என்று அன்புடன் அழைக்கப்படும் நாவிதர்குலப் பெருமகன் இதனைப் பாடுவார். ஒவ்வொரு நிகழ்ச்சியாக மங்கலன் சொல்லி நிறுத்தும்போதும் மத்தளத்தில் மேளகாரர் ஒருமுறை தட்டுவார். "இது கவிச்சக்கிரவர்த்தி கம்பர் பெருமானால் பாடிக் கொடுக்கப்பட்டதென்று கொங்குநாட்டார் அனைவரும் நம்புகிறார்கள்" என்று 1913 இல் பதிப்பித்த திருச்செங்கோடு அட்டாவதானம் தி. அ. முத்துசாமி குறிப்பிடுகிறார். திருமண முறைகளை எளிய நாட்டு வழக்கச் சொற்களால் ஒழுங்குபெற அமைத்துப் புலவர்பிரானார் இதனை அருளியுள்ளார். அதற்கேற்ப இவ்வாழ்த்தினுள் 'கங்காகுலம் விளங்கக் கம்பர் சொன்ன வாழ்த்துரைத்து' என்பது கவுண்டர்களின் கங்க அரச வம்சப் பெயராகும்.  
<div>
<div>விக்கிமூலத்தில் இந்தப் பாடல்களின் முழுத் தொகுப்பு உள்ளது:
<div>கொங்கு மங்கலவாழ்த்து</div>
</div>
</div><noinclude>
# கொங்கு மங்கலவாழ்த்து

## பதிப்பாதாரங்கள்

- தி. அ. முத்துசாமிக் கோனார், கவிச்சக்கிரவர்த்தியாகிய கம்பர் இயற்றிய மங்கல வாழ்த்து, வாழி. விவேகதிவாகரன் அச்சுக்கூடம், சேலம், 1913
- எஸ். ஏ. ஆர். சின்னுசாமி கவுண்டர், கொங்கு வேளாளர் புராண வரலாறு. தமிழன் அச்சகம், ஈரோடு, 1963
# விக்கிப்பீடியா:ஈழப்போர்ச் செய்திகள் தொகுப்பு/Intro2007

2007 ஆம் ஆண்டு ஈழப் போரின் நான்காவது கட்டமாக பலராலும் நோக்கப்படுகிறது. இத்தொகுப்பு 2007 ஆம் ஆண்டின் ஈழப் போர் தொடர்பாக விக்கிபீடியா நடப்பு நிகழ்வுகளில் இணைக்கப்பட்ட ஈழப் போர்ச் செய்திகளின் தொகுப்பாகும். இதில் சில செய்திகள் விடுபட்டுள்ளதாக நீங்கள் கருதினால் சம்பவம் நடைப்பெற்ற மாத தலைப்பிற்கு எதிராக தரப்பட்டுள்ள "தொகு" என்ற இணைப்பை சொடுக்கி இணைப்பு இட்டுச் செல்லும் வார்ப்புருவில் செய்திகளை இணைத்து சேமிப்பதன் மூலம் இத்தொகுப்பில் மேலதிகச் செய்திகளைச் சேர்க்கலாம்.
# 1876

**1876** (**MDCCCLXXVI**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டாகும், அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு நெட்டாண்டு ஆகும்.
# 1876

## நிகழ்வுகள்

- ஜனவரி 31 - அனைத்து ஆதிகுடிகளும் அவர்களுக்கென ஒதுக்கப்பட்ட சிறப்பு இடங்களுக்கு செல்ல வேண்டுமென ஐக்கிய அமெரிக்கா கட்டளை இட்டது.
- பெப்ரவரி 3 - பராகுவே ஆர்ஜெண்டீனாவுடன் அமைதி ஒப்பந்தத்தில் கைச்சாத்திட்டது.
- பெப்ரவரி 19 - யாழ்ப்பாணம் கத்தோலிக்க கார்டியன் (The Jaffna Catholic Guardian) இதழ் யாழ்ப்பாணத்தில் ஆரம்பிக்கப்பட்டது.
- மார்ச் 7 - அலெக்சாண்டர் கிரகம் பெல் தொலைபேசிக்கான காப்புரிமம் (#174,465) பெற்றார்.
- மார்ச் 10 - அலெக்சாண்டர் கிரகாம் பெல் வெற்றிகரமாக உலகின் முதலாவது தொலைபேசி அழைப்பை ஏற்படுத்தினார். அவர் பேசியது: "Mr. Watson, come here, I want you."
- ஏப்ரல் 16 - பல்கேரியாவில் ஒட்டோமான் இராச்சியத்திற்கெதிராக புரட்சி வெடித்தது.
- ஏப்ரல் 28 - இந்தியாவின் அரசியாக விக்டோரியா மகாராணி தெரிவு செய்யப்பட்டமை லண்டன் வர்த்தமானி மூலம் அறிவிக்கப்பட்டது.
- ஜூலை 1 - சேர்பியா துருக்கி மீது போரை அறிவித்தது.
- ஜூலை 2 - மொண்டெனேகிரோ துருக்கி மீது போரை அறிவித்தது.
- அக்டோபர் 21 - யாழ்ப்பாணத்தில் காலரா நோய் வேகமாகப் பரவியது.
- அக்டோபர் 26 - இந்தியாவுக்கும் இலங்கைக்கும் இடையே தொடருந்து சேவையை ஆரம்பிப்பதற்கான முடிவு பக்கிங்ஹாம் அரசரால் எடுக்கப்பட்டது.
- அக்டோபர் 31 - இந்தியாவின் கிழக்குக் கரையில் இடம்பெற்ற சூறாவளியினால் (cyclone) 200,000 பேர் வரையில் இறந்தனர்.
# 1876

## நாள் அறியப்படாதவை

- "The Adventures of Tom Sawyer" நூல் வெளியிடப்பட்டது.
- அமெரிக்க வேதியியல் குமுகம் ஆரம்பிக்கப்பட்டது.
# 1876

## பிறப்புகள்

- பெப்ரவரி 20 - கா. நமச்சிவாயம், தமிழறிஞர் (இ. 1936)
- ஜூலை 15 - மறைமலை அடிகள்
- ஆகஸ்ட் 7 - மாத்தா ஹரி, நாசி உளவாளி (இ. 1917)
- ஆகஸ்ட் 27 - தேசிக விநாயகம்பிள்ளை, கவிமணி (இ. 1954)
- டிசம்பர் 25 - முகமது அலி ஜின்னா, பாகிஸ்தானைத் தோற்றுவித்தவர் (இ. 1948)
# 1876

## இறப்புகள்

- ஜனவரி 2 - மீனாட்சி சுந்தரம் பிள்ளை
# வார்ப்புரு:நுழைவாயில் பெட்டிகள்/வார்ப்புரு ஆவணப்படுத்தல்

<includeonly></includeonly>
<noinclude></noinclude>
<includeonly></includeonly><div>
<div> <span>வார்ப்புரு ஆவணப்படுத்தல்</span></div>
# வார்ப்புரு:நுழைவாயில் பெட்டிகள்/வார்ப்புரு ஆவணப்படுத்தல்

## வார்ப்புருக்கள்

தமிழ் விக்கிபீடியாவில் பின்வரும் மூன்றுவகையான நுழைவாயில் பெட்டிகள் காணப்படுகின்றன. தேவைக் கேற்ப இவை பயன்படுத்தப்படலாம்.  
- -
- -
- -
# வார்ப்புரு:நுழைவாயில் பெட்டிகள்/வார்ப்புரு ஆவணப்படுத்தல்

## பயன்பாடு

### முதலாம் வகையான பெட்டி

1.பின்வரும் நிரலினை இடுவதன் மூலம் கீழ் காட்டுயுள்ளதைப் போன்ற பெட்டியைப் பெறலாம். இங்கே தலைப்புக்கு அருகே தொகு என்ற இணைப்பு காணப்படாது.
<pre>  
பெட்டியுள் வரவேண்டிய பத்தியை இங்கே இடவும்  
</pre>  
பெட்டியுள் வரவேண்டிய பத்தியை இங்கே இடவும்  
2. பெட்டி முடிவில் பின்வருமாறு அடிகுறிப்பையும் இடலாம்
<pre>  
பெட்டியுள் வரவேண்டிய பத்தியை இங்கே இடவும்  
</pre>  
பெட்டியுள் வரவேண்டிய பத்தியை இங்கே இடவும்
# வார்ப்புரு:நுழைவாயில் பெட்டிகள்/வார்ப்புரு ஆவணப்படுத்தல்

## பயன்பாடு

### இரண்டாம் வகையான பெட்டி

1.பின்வரும் நிரலினை இடுவதன் மூலம் கீழ் காட்டுயுள்ளதைப் போன்ற பெட்டியைப் பெறலாம். இங்கே தலைப்புக்கு அருகே தொகு என்ற இணைப்பு காணப்படாது.
<pre>  
பெட்டியுள் வரவேண்டிய பத்தியை இங்கே இடவும்  
</pre>  
பெட்டியுள் வரவேண்டிய பத்தியை இங்கே இடவும்  
2. பெட்டி முடிவில் பின்வருமாறு அடிகுறிப்பையும் இடலாம்
<pre>  
பெட்டியுள் வரவேண்டிய பத்தியை இங்கே இடவும்  
</pre>  
பெட்டியுள் வரவேண்டிய பத்தியை இங்கே இடவும்
# வார்ப்புரு:நுழைவாயில் பெட்டிகள்/வார்ப்புரு ஆவணப்படுத்தல்

## பயன்பாடு

### மூன்றாம் வகையான பெட்டி

1.பின்வரும் நிரலினை இடுவதன் மூலம் கீழ் காட்டுயுள்ளதைப் போன்ற பெட்டியைப் பெறலாம். இங்கே தலைப்புக்கு அருகே தொகு என்ற இணைப்பு காணப்படுவதோடு அதற்கான இணைப்பை களம் 2 இல் இணைக்க வேண்டும்.
<pre>  
பெட்டியுள் வரவேண்டிய பத்தியை இங்கே இடவும்  
</pre>  
பெட்டியுள் வரவேண்டிய பத்தியை இங்கே இடவும்  
2. பெட்டி முடிவில் பின்வருமாறு அடிகுறிப்பையும் இடலாம்
<pre>  
பெட்டியுள் வரவேண்டிய பத்தியை இங்கே இடவும்  
</pre>  
பெட்டியுள் வரவேண்டிய பத்தியை இங்கே இடவும்
# விக்கிப்பீடியா:ஆண்டு நிறைவுகள்/அக்டோபர் 27

**அக்டோபர் 27**:
- 1795 &ndash; எசுப்பானியக் குடியேற்றங்களுக்கும் அமெரிக்காவுக்கும் இடையேயான எல்லைகளை வரையறுக்கும் உடன்படிக்கை இரு நாடுகளுக்கும் இடையில் மத்ரித் நகரில் செய்துகொள்ளப்பட்டது.
- 1922 &ndash; தென்னாப்பிரிக்க ஒன்றியத்தில் இணைய ரொடீசியாவில் இடம்பெற்ற பொதுவாக்கெடுப்பு தோல்வியில் முடிந்தது.
- 1958 &ndash; பாக்கித்தானின் முதலாவது அரசுத்தலைவர் இஸ்காண்டர் மிர்சா இராணுவப் புரட்சி ஒன்றில் பதவியில் இருந்து இறக்கப்பட்டு இராணுவத் தலைவர் **அயூப் கான்** (படம்) ஆட்சியைக் கைப்பற்றினார்.
- 1962 &ndash; கியூபா ஏவுகணை நெருக்கடி: கியூபாவில் அமெரிக்காவின் யூ-2 விமானம் சோவியத் தயாரிப்பு நில வான் ஏவுகணை மூலம் சுட்டு வீழ்த்தப்பட்டது.
- 1990 &ndash; வட இலங்கை முஸ்லீம்களின் கட்டாய வெளியேற்றம்: யாழ்ப்பாண மாவட்டத்தைத் தாயகமாக கொண்ட முசுலிம்கள் அனைவரும் விடுதலைப் புலிகளால் வெளியேற்றப்பட்டனர்.
- 1999 &ndash; ஆர்மீனிய நாடாளுமன்றத்தில் இடம்பெற்ற துப்பாக்கிச் சூட்டு நிகழ்வில் பிரதமர், அவைத் தலைவர் உட்பட 8 பேர் கொல்லப்பட்டனர்.
- 2017 &ndash; காத்தலோனியா எசுப்பானியாவிடம் இருந்து விடுதலையை அறிவித்தது.
**ரமேஷ் பிரேதன்** (பி.&nbsp;1964) **இழான் பில்லியொசா** (இ.&nbsp;1982)
# துருக்மெனிஸ்தான்

**துருக்மெனிஸ்தான்** (*Turkmenistan*) அல்லது **துருக்மேனியா**) என்பது மத்திய ஆசியாவில் உள்ள ஒரு நாடாகும். இது 1991 வரை சோவியத் ஒன்றியத்தின் கீழ் ஒரு குடியரசாக இருந்தது. இதன் எல்லைகளில் தென்கிழக்கே ஆப்கானிஸ்தான், தென்மேற்கே ஈரான், வடகிழக்கே உஸ்பெகிஸ்தான், வடமேற்கே கசக்ஸ்தான், மேற்கே கஸ்பியன் கடல் ஆகியன அமைந்திருக்கின்றன. இங்குள்ள மக்கள் தொகையில் 87% இஸ்லாமியர்கள் ஆவர். இந்நாட்டின் சில பகுதிகளில் இயற்கை வளங்கள் நிறைந்தவையாக இருந்தாலும், நாட்டின் பெரும் பகுதி காரகும் பாலைவனத்தினால் நிறைந்துள்ளது. டிசம்பர் 21, 2006 வரையில் இந்நாட்டில் "சபர்முராட் நியாசொவ்" தலைமையில் அவரது மறைவு வரையில் ஒரு-கட்சி ஆட்சியே அமைந்திருந்தது. பெப்ரவரி 11, 2007 இல் அதிபர் தேர்தல்கள் இங்கு நடைபெற்று, கேர்பாங்குலி பேர்டிமுகமேதொவ் 89% வாக்குகளைப் பெற்று அதிபரானார்.
# தாமேலி மொழி

**தாமேலி மொழி**, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இப் பகுதி மிர்க்கானி கோட்டையிலிருந்து *அரண்டு* கணவாய்க்குச் செல்லும் பாதையில் *தோர்ஷ்* என்னுமிடத்திற்கு 10 மைல்கள் தெற்கே சித்ரால் ஆற்றின் கிழக்குப் பக்கத்தில் உள்ளது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. இப் பகுப்பு மொழியியல் அடிப்படையிலன்றி புவியியல் அடிப்படையிலேயே அமைந்துள்ளதாகக் கருதப்படுகிறது.  
தாமேலி பேசப்படும் ஊர்களில் இது இன்னமும் முக்கிய மொழியாகவே பயன்படுத்தப்பட்டு வருகிறது. சிறுவர்களால் தொடர்ந்தும் பயிலப்பட்டு வரும் இம் மொழியைப் பேசுவோரில் வளர்ந்த ஆண்கள் பாஷ்தூ மொழியை இரண்டாவது மொழியாகப் பயன்படுத்தி வருகின்றனர். சிலர் கோவார், உருது போன்ற மொழிகளையும் பேசக்கூடியவர்களாக உள்ளனர். எனினும் தாமேலி மொழிப் பயன்பாட்டில் பெருமளவிலான மாற்றம் ஏற்பட்டிருப்பதாகத் தெரியவில்லை.  
- எத்னோலாக் தாமேலி மொழி பற்றிய அறிக்கை
# கலாசா மொழி

**கலாசா மொழி**, பாக்கித்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  
கலாசா மொழி பேசுவோர் எல்லோரும் தொடக்கத்தில் தமக்கென ஒரு சமயத்தைப் பின்பற்றி வந்தனர். பிற்காலத்தில் பலர் இசுலாம் மதத்துக்கு மாறிவிட்டனர் எனினும் சுமார் 3000 பேர் வரை இன்னமும் தங்கள் மரபுவழிச் சமயத்தையே பின்பற்றி வருகின்றனர்.  
இம் மொழி தொடர்பில் நிபுணரான *ரிச்சார்ட்டு ஸ்ட்ராண்ட்* என்பவர், *கலாசா* என்னும் பெயர் ஆப்கானித்தானின், நூரித்தான் மாகாணத்தில் கலாசா பள்ளத்தாக்கின் வடமேற்குப் பகுதியில் வாழும் நூரித்தானி மக்களின் இனப் பெயரோடு தொடர்பு உடையது எனக் கருதுகிறார். பல நூற்றாண்டுகளுக்கு முன் தெற்குச் சித்ரால் பகுதிவரை பரவியிருந்த இவர்களிடம் இருந்தே இப் பெயரை கலாசா மொழி பேசுவோர் பெற்றிருக்கலாம் என்பது இவர் கருத்து. எனினும், இந்திய-ஈரானிய மொழிப் பிரிவின் இன்னொரு குழுவைச் சார்ந்த நூரித்தானி மொழியாகிய கலாசா -அலா மொழிக்கும், இந்திய-ஆரிய மொழியாகிய கலாசா-முன் மொழிக்கும் எவ்வித தொடர்பும் கிடையாது.
# கோவார் மொழி

**கோவார் மொழி**, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் யாசின் பள்ளத்தாக்கு, *கில்கிட்* பகுதியிலுள்ள *குப்பிஸ்*, மேல் *சுவாத்* பகுதியின் சில இடங்கள் ஆகியவற்றில் பேசப்படும் ஒரு மொழியாகும். அத்துடன் இம் மொழி *கில்கிட்*, *குன்சா* பகுதிகளின் பிற மொழி பேசும் இடங்களில் இரண்டாம் மொழியாகவும் பயன்பட்டு வருகிறது. ஆப்கானிஸ்தான், சீனா, இந்தியா, தாஜிக்கிஸ்தான் போன்ற நாடுகளிலும், துருக்கியின் இஸ்தான்புல் நகரிலும் இம்மொழி பேசுவோர் குறைந்த அளவில் இருப்பதாகச் சொல்லப்படுகிறது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  
கோவார் மொழியில், பிற தார்டிக் மொழிகளுடன் ஒப்பிடும்போது கூடுதலான ஈரானிய மொழிகளின் செல்வாக்கு உள்ளது. ஷினா, கோஹிஸ்தானி என்பவை போலன்றிக் குறைந்த அளவு சமஸ்கிருதச் செல்வாக்கே கோவார் மொழியில் காணப்படுகின்றது.
# கோஹிஸ்தானி மொழி

**கோஹிஸ்தானி மொழி**, பாகிஸ்தானின் வடமேற்கு முன்னரங்க மாகாணத்திலுள்ள கோஹிஸ்தான் பகுதியில் பேசப்படும் ஒரு மொழியாகும். எத்னோலாக் கோஹிஸ்தானி என்பதை பல மொழிகளைக் கொண்ட ஒரு குழுவின் பெயராகக் கொடுத்துள்ளது. எனினும் கோஹிஸ்தானில் சிந்து ஆற்றின் மேற்குக் கரையில் பெரும்பான்மையாகப் பேசப்படும் மொழியே இங்கே கோஹிஸ்தானி எனக் குறிப்பிடப்படுகின்றது. வேறு பல மலைப்பகுதி மொழிகளும் கோஹிஸ்தானி என்ற பெயருள் அடக்கப்படுவதனால், வேறுபடுத்துவதற்காக இம் மொழி *சிந்து-கோஹிஸ்தானி* என்ற பெயராலும் அழைக்கப்படுவது உண்டு. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  
கோஹிஸ்தானி மொழியில் வாய்மொழி அல்லது எழுதப்பட்ட இலக்கியங்கள் எதுவும் இருப்பதாக அறியப்படவில்லை. இம் மொழி பற்றிப் போதிய அளவு ஆய்வுகள் நடத்தப்பட்டதாகத் தெரியவில்லை. எனினும் பிரித்தானியர் ஆட்சிக் காலத்திலும் அதன் பின்னரும் இம் மொழி பற்றிக் குறிப்பிட்டவர்கள் பல்வேறு பெயர்களால் இதனை அழைத்துள்ளனர். *மையா' (Maiya), கில் (Khil), சேயோயிஸ் (Seois)* என்பவை அவற்றுட் சில.
# கோஹிஸ்தானி மொழி

## உசாத்துணைகள்

- கடல்கடந்த பாகிஸ்தான் பவுண்டேஷனின் இணையத் தளம்
- சிந்து-கோஹிஸ்தானி மொழி பற்றிய எத்னோலாக் அறிக்கை
# சினா மொழி

**சினா மொழி**, பாக்கித்தானின் வட பகுதிகளில் பரவலாகப் பேசப்படும் ஒரு மொழியாகும். இதுவே பாக்கித்தானின் வட பகுதிகளில் பாசப்படும் மொழிகளுள் முக்கியமானது. இது இந்தியாவிலும் வடக்குக் காசுமீர் பகுதியில் பேசப்படுகின்றது. பாக்கித்தானில் இம் மொழி பேசுவோர் பெரும்பாலும் கில்கிட் மற்றும் தயமெர் மாவட்டங்களிலேயே வாழுகின்றனர். இவற்றைவிட பால்ட்டித்தான், கோகிசுத்தான் மாவட்டங்களிலும் காணப்படுகின்றனர்  
இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.  
இம் மொழி குறித்த ஆய்வுகள் இதன் கிளை மொழிகளின் வேறுபாடுகள் குறித்து ஒத்த கருத்து உடையவையாக இல்லை. எனினும் இம் மொழியின் அடையாளத்தை நிறுவுவதிலும், இலக்கணத்தை உருவாக்குவதிலும் பல ஆய்வுகள் நடத்தப்பட்டுள்ளன. 1980 ஆம் ஆண்டிலிருந்து லெயிட்னர் (Leitner), கிரியர்சன் (Grierson), லாரிமர் (Lorimer), பெய்லி (Bailey) ஆகியோர் இம் மொழி தொடர்பாகப் பல பங்களிப்புக்களைச் செய்துள்ளனர். இவர்களுள் பெய்லியே இதன் இலக்கணம், ஒலியனியல் என்பவை தொடர்பில் ஆழமான ஆய்வுகளைச் செய்தவர் ஆவார். இவர் தனது ஆய்வுகள் மூலம் மூன்று வகையான சினா மொழிகளை அடையாளம் கண்டார். இவை கில்கிட்டி, கோகிசுத்தானி, அசிடன் என்பனவாகும்.  
கில்கிட் மாவட்டத்தில் பேசப்படும் மொழியே பொது சினாவாகக் கொள்ளப்படுகின்றது. எனினும் இதனைப் பொது மொழியாக உயர்த்துவதற்கு நிறையச் செய்யவேண்டி இருக்கிறது. இப்பொழுதுதான் இக் கிளை மொழியில் இலக்கியங்கள் சில வரத் தொடங்குகின்றன. பாக்கித்தான் வானொலியும் சில நிகழ்ச்சிகளை இம்மொழியில் தயாரித்திருக்கிறது.
# சினா மொழி

## உசாத்துணைகள்

- கடல்கடந்த பாகிஸ்தான் பவுண்டேஷனின் இணையத் தளம்
- ஷினா மொழி பற்றிய எத்னோலாக் அறிக்கை
# கோஹிஸ்தான் மாவட்டம்

**கோஹிஸ்தான்** (کوہستان) பாகிஸ்தானின் கைபர் பக்துன்வா மாகாணத்தில் உள்ள ஒரு மாவட்டமாகும். பாரசீக மொழியில் *கோஹிஸ்தான்* என்பது *மலை நாடு* என்னும் பொருள் தரும் ஒரு சொல்லாகும். நடு, தென் மற்றும் தென்மேற்கு ஆசியப் பகுதிகளுக்கு இடையிலான தொடர்புப் பதையாக இருந்ததனால் இப் பகுதிக்குச் சிறப்பான வரலாறு உண்டு. இப் பகுதியில், மிகப் பழங்காலம் முதலே பெரும்பான்மையாகத் தார்டிக் மற்றும் பஷ்தூன் இனக்குழுவினர் வாழ்ந்து வருகின்றனர். இப் பகுதி வரலாற்றில், பாரசீகர், கிரேக்கர், சித்தியர், குஷாண்கள், துருக்கியர், ஆப்கானியர், முகலாயர், பிரித்தானியர் போன்றோரால் கைப்பற்றப்பட்டு இருந்துள்ளது.
# கோஹிஸ்தான் மாவட்டம்

## புவியியல்

இம் மாவட்டம் மிகவும் குறைவான மக்கள் அடர்த்தி கொண்ட ஒரு மாவட்டமாகும். இது, காஷ்மீரின் பாகிஸ்தான் ஆளுகைக்கு உட்பட்ட ஆசாத் காஷ்மீரைக் கிழக்கு எல்லையாகவும், ஆப்கானிஸ்தானின் நூரிஸ்தான் மாகாணத்தை மேற்கு எல்லையாகவும் கொண்டது. யூரேசிய நிலத்தட்டும், இந்தியத் துணைக்கண்டமும் சந்திக்கும் இடத்தில் அமைந்திருப்பதால், இப் பகுதி, 2005 ஆம் ஆண்டில் காஷ்மீரில் இடம்பெற்றது போன்ற நிலநடுக்கங்களுக்கு உட்படக்கூடியது.  
பசுமையான காடுகளையும், பாரிய மலைகளையும், ஆறுகளையும் கொண்டது இம் மாவட்டம். சிந்து நதி இப் பகுதியை இரண்டு பிரிவுகளாகப் பிரிக்கிறது. கிழக்குப் பகுதி சிந்து கோஹிஸ்தான் என்றும் மேற்குப் பகுதி சுவாத் கோஹிஸ்தான் என்றும் அழைக்கப்படுகின்றது. கில்கிட்டுக்குப் போகும் காராக்கோரம் நெடுஞ்சாலை கோஹிஸ்தான் ஊடாகச் செல்கிறது. இச் சாலையில் உள்ள கோஹிஸ்தான் நகரங்கள் எல்லாமே கடல் மட்டத்திலிருந்து 600 மீட்டருக்கும் குறைவான உயரத்திலேயே அமைந்துள்ளன.  
கோஹிஸ்தான் மாவட்டம் தாசில்கள் எனப்படும் மூன்று துணைப் பிரிவுகளாகப் பிரிக்கப்பட்டு உள்ளது. இவை, பாலாஸ், பட்டான், தஸ்சு என்பனவாகும். தஸ்சு நகரம் இம் மாவட்டத்தின் தலைநகரம் ஆகும்.
# கோஹிஸ்தான் மாவட்டம்

## பொருளாதாரம்

பெரும்பாலான கோஹிஸ்தானியர் கால்நடை வளர்ப்பிலேயே தங்கியுள்ளனர். இவர்கள் பாலுக்காகவும் இறைச்சிக்காகவும், மாடுகள், செம்மறியாடுகள், ஆடுகள் என்பவற்றை வளர்க்கின்றனர்.
# விக்கிப்பீடியா:ஆண்டு நிறைவுகள்/அக்டோபர் 28

**அக்டோபர் 28**:
- 1636 &ndash; மாசச்சூசெட்சு குடியேற்றத்தில் முதலாவது கல்லூரியை நிறுவுவதற்கான வாக்கெடுப்பை அடுத்து அமெரிக்காவின் ஆர்வர்டு பல்கலைக்கழகம் என இன்று அழைக்கப்படும் கல்லூரி நிறுவப்பட்டது.
- 1834 &ndash; மேற்கு ஆஸ்திரேலியாவின் பிஞ்சாரா என்ற இடத்தில் பிரித்தானியக் குடியேறிகளினால் 30 நூங்கார் பழங்குடியினர் கொல்லப்பட்டனர்.
- 1886 &ndash; நியூயார்க் துறைமுகத்தில் **விடுதலைச் சிலையை** (படம்) அரசுத்தலைவர் குரோவர் கிளீவ்லாண்ட் திறந்து வைத்தார்.
- 1962 &ndash; கியூபா ஏவுகணை நெருக்கடி முடிவுக்கு வந்தது. சோவியத் பிரதமர் நிக்கிட்டா குருசேவ் சோவியத் ஏவுகணைகளை கியூபாவில் இருந்து அகற்ற உத்தரவிட்டார்.
- 1965 &ndash; இரண்டாம் வத்திக்கான் பொதுச்சங்கத்தின் "கிறித்தவமல்லாத சமயங்களுடனான திருச்சபையின் தொடர்புகள் பற்றிய அறிவிப்பை" திருத்தந்தை ஆறாம் பவுல் அறிவித்தார். இதன்படி, இயேசு கிறித்துவின் இறப்புக்கு யூதர்கள் காரணம் என்ற 760-ஆண்டுக்கால அறிவிப்பு மீளப்பெறப்பட்டது.
- 1995 &ndash; அசர்பைஜான் தலைநகர் பக்கூவில் சுரங்கத் தொடருந்துப் பாதையில் ஏற்பட்ட தீவிபத்தில் 229 பேர் உயிரிழந்தனர், 265 பேர் காயமடைந்தனர்.
**ருக்மணி தேவி** (இ.&nbsp;1978) **பி.ஸ்ரீ.** (இ.&nbsp;1981) **மைசூர் வீ. துரைசுவாமி** (இ.&nbsp;1997)
# குரோவர் கிளீவ்லாண்ட்

**ஸ்டீபன் குரோவர் கிளீவ்லாண்ட்** (*Stephen Grover Cleveland*, மார்ச் 18, 1837 – ஜூன் 24, 1908), என்பவர் ஐக்கிய அமெரிக்காவின் 22வதும், 24வதும் குடியரசுத் தலைவர் ஆவார். 1889இல் இடம்பெற்ற தேர்தலில் இவர் பெஞ்சமின் ஹரிசனிடம் தோற்று மீண்டும் 1893 தேர்தலில் வெற்றி பெற்று இரண்டாம் முறை அதிபரானார்.
# பலூச்சி மொழி

**பலூச்சி மொழி** ஒரு வடமேற்கு ஈரானிய மொழியாகும். மேற்குப் பாகிஸ்தான், கிழக்கு ஈரான் மற்றும் தெற்கு ஆப்கானிஸ்தான் ஆகியவற்றில் உள்ள பலூச்சிஸ்தானின் பலூச் பகுதியின் முதன்மை மொழி இதுவாகும். இது சில பிராகுயிக்களால் இரண்டாம் மொழியாகவும் பேசப்படுகிறது. இது பாகிஸ்தானின் ஒன்பது உத்தியோக மொழிகளுள் ஒன்றாகவும் உள்ளது.
# பலூச்சி மொழி

## கிளைமொழிகள்

பலூச்சி மொழிக்குப் பல கிளைமொழிகள் உள்ளன. எத்னோலாக் மூன்று கிளைமொழிகளாக, கிழக்குப் பலூச்சி, மேற்குப் பலூச்சி, தெற்குப் பலூச்சி என்னும் மூன்றையும் குறித்துள்ளது. ஈரானிக்கா கலைக்களஞ்சியம் ஆறு கிளைமொழிகளைப் பட்டியலிட்டுள்ளது. இவை, ரக்ஷானி, சரவானி, லக்ஷாரி, கேச்சி, கரையோரக் கிளைமொழிகள், கிழக்கு மலைப்பகுதிப் பலூச்சி என்பனவாகும். இவற்றுள் ரக்ஷானிக்குத் துணைக் கிளைமொழிகளாக கலாத்தி, பஞ்குரி, சர்ஹாத்தி என்னும் மூன்று மொழிகள் தரப்பட்டுள்ளன.
# பலூச்சி மொழி

## எழுத்து

19 ஆம் நூற்றாண்டுக்கு முன்னர் பலூச்சி எழுத்து வடிவம் இல்லாத ஒரு மொழியாகவே இருந்தது. உத்தியோக எழுத்து மொழியாக பாரசீகம் இருந்தபோதும், பலூச் நீதிமன்றங்களில் பலூச்சி பேசப்பட்டு வந்தது. பிரித்தானிய மொழியியலாளர்களும், அரசியல் வரலாற்று அறிஞர்களும் ரோம எழுத்து வடிவங்களையே பயன்படுத்தினர். பாகிஸ்தான் விடுதலைக்குப் பின்னர் பலூச் அறிஞர்கள், நஸ்டாலிக் அரபி எழுத்துக்களைப் பயன்படுத்தினர். ஆப்கானிஸ்தானில் பாஷ்தூ மொழியை எழுதப் பயன்படுத்தும் மாற்றம் செய்யப்பட்ட அரபி எழுத்துக்களைப் பயன்படுத்துகின்றனர்.
# பலூச்சி மொழி

## ஒலியனியல்

| கூட்டுயிர்கள் | ai, au, aːi |  |
| --- | --- | --- |
| வெடிப்பொலிக் கூறுகள் | p, b, t, d, ʈ, ɖ, k, ɡ |  |
| வெடிப்புரசொலிகள் | ʧ, ʤ |  |
| உரசொலிகள் | s, z, ʃ, ʒ, h
* Allophones for syllable final -b, -t, -d -> -v, -θ, -ð (Eastern Hill Balochi only)
* Fricatives in unassimilated loanwords: f, x, ɣ |  |
| மூக்கொலிகள் | m, n, ŋ |  |
| உருட்டொலிகள் | r, ɽ |  |
| பக்க உயிர்ப்போலிகள் | l |  |
| உயிர்ப்போலிகள் | w, j | } |
# பண்டுவாசுதேவன்

**பண்டுவாசுதேவன்** (கி.மு. 504-474) அல்லது **பண்டுவாசுதேவ** இலங்கையின் முதலாவது அரச மரபின் இரண்டாவது அரசனாவான். இவன் முதலாவது அரச மரபைத் தோற்றுவித்தவனும் முதல் அரசனுமான கலிங்க இளவரசன் விஜயனின் உடன்பிறந்தான் மகன் என மகாவம்சம் குறிப்பிடுகிறது. ஆனால் மகாவம்சத்துக்கு முன்னர் இயற்றப்பட்ட தீபவம்சம் இவனை **பண்டு**வாசன் என்று குறிப்பிடுவதைக் கொண்டு இவன் பாண்டிய நாட்டில் இருந்து வந்தனர் என்றும் வரலாற்றறிஞர்கள் வாதிடுகின்றனர். இதற்கு ஆதாரமாக விஜயன் பாண்டியனின் மகளை மணந்ததைக் குறிப்பிட்டு மீண்டும் இலங்கையை ஆள ஆட்சியாளர் இல்லை என்பதால் பண்டுவாசனை பாண்டியன் இலங்கைக்கு அனுப்பியதாக குறிப்பிடுகின்றனர். கி.மு 505 இல் விஜயன் வாரிசு இல்லாமல் இறந்தான்.
# பண்டுவாசுதேவன்

## மகாவம்சம் கூறும் பண்டுவாசுதேவன் இலங்கை வரவு

சிறிது கால இடைவெளியின் பின்னர் கலிங்கநாட்டில் இருந்த பண்டுவாசுதேவன் அழைத்து வரப்பட்டு முடி சூட்டப்பட்டான். இளவரசன் பண்டுவாசுதேவன் பிரபுத்துவ குடும்பங்களைச் சேர்ந்த இளைஞர்களான உதவியாளர்களுடன் வந்ததாக இலங்கைச் சரித்திரம் கூறும் நூலான மகாவம்சம் கூறுகின்றது. கலிங்க நாட்டிலிருந்து வந்த இளவரசியான புத்தகாஞ்சனா என்பவளை பண்டுவாசுதேவன் மணம் செய்துகொண்டான். புத்தகாஞ்சனா பண்டைய அரச குடும்பத்தைச் சேர்ந்தவனும் புத்தரின் ஒன்றுவிட்ட சகோதரனுமான *பாண்டா* என்னும் அரசனுடைய மகளாவாள். இவனுக்குப் பத்து ஆண் மக்களும், உம்மத சித்தா என்னும் ஒரு பெண் பிள்ளையும் இருந்தனர். மூத்த மகன் அபய என்பவனாவான். இவனது இறப்பின் பின்னர் இவனது மூத்த மகன் அபய அரசனானான்.
# பண்டுகாபயன்

**பண்டுகாபயன்** (கி.மு. 437-367) இலங்கையின் முதலாவதாகக் கருதப்படும் அரச மரபின் நான்காவது அரசனாவான். இவன் இம்மரபின் இரண்டாவது அரசனான பண்டுவாசுதேவனின் மகள் வழிப் பேரனும், மூன்றாவது அரசனான அபய மற்றும் அவனைப் பதவியிலிருந்து இறக்கிய பின் பகர ஆளுனராக இருந்த திஸ்ஸ ஆகியோரின் மருமகனும் ஆவான்.  
"பண்டு காபய" என்று மகாவம்சத்தில் குறிப்பிடப்படும் இம்மன்னன் சிங்கள மன்னனாக மகாவம்சத்தில் சொல்லப்பட்டாலும், இவனது பெயர் "பண்டு கபாயன்" (பண்டு என்றால் "பழைய" ,கபாயன் என்றால் "சிவன்") என்றும் இது இந்துக்களின் பழம்பெரும் தெய்வமான "முந்துசிவன்" என்ற பெயரை ஒத்து உள்ளது என்றும், இதன்மூலம் இவன் ஒரு தமிழ் மன்னன் என்றும் வாதிடப்படுகிறது. இதே வாதம் இவனது பாட்டனான பண்டுவாசுதேவன் என்பவனுக்கும் முன்வைக்கப்படுவது குறிப்பிடத்தக்கது.
# பண்டுகாபயன்

## இயக்கர்களுடன் ஆதரவு

இவனது பாட்டனான பண்டுவாசுதேவன் இறந்த பிறகு அவனுடைய மகனான அபயன் வட இலங்கைக்கு அரசனானான். பண்டுவாசனுடைய பத்துமகன்களையும் (அபயனையும் சேர்த்து) அவர்களது சகோதரியான சித்தா என்பவனின் மகனான பண்டுகாபயன் கொலை செய்வான் என்று நிமித்தர்கள் கூறியதால் அந்த பதின்மரும் பண்டுகாயனை கொல்ல முயன்றனர். அவன் இவர்களிடம் அகப்படாமல் மகாவலி கங்கையின் தெற்கு பகுதியில் மறைந்து கொண்டான். பிற்பாடு சேதியா என்னும் இயக்கர் குலப்பெண்ணின் உதவியோடு வட இலங்கையை கைப்பற்றினான். அனுராதபுரத்தின் காவல் தெய்வங்களாக சித்தராசன் என்னும் இயக்கர்களின் தெய்வத்தை நிறுவியதும் அல்லாமல் தனக்கு உதவிய சேதியாவுக்கும் கோயில் எடுத்தான். இயக்கர்களில் ஒருவனான காளவேள என்பவனை கிழக்குப் பகுதிக்கு அமைச்சனாக நியமித்தான். இவனின் ஆட்சியில் இயக்கர்களுக்கென தனி விழாக்கள் எடுத்தும் அவர்களுக்கு ஆட்சியதிகாரத்தில் இடமளித்தும் அவர்களை நண்பர்களாக கொண்டும் அரசாண்டதாக தெரிகிறது.
# 1605

**1605** (**MDCV**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1605

## நிகழ்வுகள்

- மார்ச் 11 - அயர்லாந்து மக்கள் அனைவரும் பிரித்தானிய முடியாட்சிக்கு உட்போர் என்ற பிரகடனம் அறிவிக்கப்பட்டது.
- ஏப்ரல் 1 - பதினொன்றாம் லியோ 232ஆவது திருத்தந்தையாக பதவியேற்றார்.
- ஏப்ரல் 13 - உருசிய சார் மன்னன் போரிசு கொடுனோவ் இறந்தான். இரண்டாம் பியோதர் புதிய மனனாக முடிசூடினான்.
- மே 16 - ஐந்தாம் பவுல் 233வது திருத்தந்தையாகப் பதவியேற்றார்.
- மே 20 - ரோமைச் சேர்ந்த கத்தோலிக்க குரு தத்துவ போதக சுவாமிகள் கோவா வந்து சேர்ந்தார்.
- சூன் 1 - உருசியப் படைகள் மன்னன் இரண்டாம் பியோதரையும் அவனது தாயையும் சிறைப்பிடித்தனர். பின்னர் அவர்கள் தூக்கிலிடப்பட்டனர்.
- சூலை 4 அனைத்து கத்தோலிக்கக் குருக்களும், இயேசு சபையினரும் டிசம்பர் 10 இற்குள் அயர்லாந்தை விட்டு வெளியேற வேண்டும் என ஆணை பிறப்பிக்கப்பட்டது.
- சூலை 21 - திமீத்ரி உருசியாவின் புதிய சார் மன்னனானான்.
- நவம்பர் 3 - ஜஹாங்கீர் முகலாயப் பேரரரசன் ஆனான்.
- திண்டுக்கல் கோட்டை மதுரை நாயக்கர்களால் கட்டப்பட்டது.
# 1605

## இறப்புகள்

- ஏப்ரல் 27 - பதினொன்றாம் லியோ (திருத்தந்தை) (பி. 1535)
- அக்டோபர் 15 - அக்பர், முகலாயப் பேரரசர் (பி. 1542)
# விக்கிப்பீடியா:ஆண்டு நிறைவுகள்/அக்டோபர் 29

**அக்டோபர் 29**:
- 1618 &ndash; ஆங்கிலேயக் கவிஞரும் நாடுகாண் பயணியுமான சர் **வால்ட்டர் ரேலி** (படம்) இங்கிலாந்தின் முதலாம் ஜேம்சு மன்னருக்கு எதிராக சூழ்ச்சி செய்ததாகக் குற்றம் சாட்டப்பட்டு தலை துண்டிக்கப்பட்டு மரணதண்டனக்குள்ளாக்கப்பட்டார்.
- 1863 &ndash; ஜெனீவாவில் கூடிய 18 நாடுகளின் பிரதிநிதிகள் சர்வதேச செஞ்சிலுவைச் சங்கம் அமைக்கத் தீர்மானித்தனர்.
- 1886 &ndash; அன்றைய பிரித்தானிய இந்திய அரசுக்கும், திருவாங்கூர் மன்னருக்கும் இடையே முல்லைப் பெரியாறு குத்தகை ஒப்பந்தம் கையெழுத்திடப்பட்டது.
- 1929 &ndash; 1929 வால் வீதி வீழ்ச்சி: "கருப்பு செவ்வாய்" என அழைக்கப்பட்ட இந்நாளில் நியூ யோர்க் பங்குச் சந்தை வீழ்ச்சியடைந்தது. பெரும் பொருளியல் வீழ்ச்சி ஆரம்பமானது.
- 1950 &ndash; அமரர் கல்கியின் பொன்னியின் செல்வன் தொடர் வரலாற்றுப் புதினம் முதற் தடவையாக கல்கி இதழில் வெளிவர ஆரம்பித்தது.
- 2015 &ndash; 35 ஆண்டுகளாக நடைமுறையில் இருந்த ஒரு குழந்தைக் கொள்கையை சீனா கைவிடுவதாக அறிவித்தது.
**மு. அருணாசலம்** (பி.&nbsp;1909) **வாலி** (பி.&nbsp;1931) **கே. வீரமணி** (இ.&nbsp;1990)
# 1863

**1863** (**MDCCCLXIII**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்.
# 1863

## நிகழ்வுகள்

- ஜனவரி 10 - இங்கிலாந்தின் லண்டன் நகரில் உலகிலேயே முதன் முதலாக பாதாள ரயில் ஓட துவங்கியது.
- பெப்ரவரி 6 - சிலோன் பேட்ரியட் (The Ceylon Patriot) இதழ் யாழ்ப்பாணத்தில் வெளியிடப்பட்டது.
- பெப்ரவரி 7 - நியூசிலாந்தில் HMS Orpheus என்ற கப்பல் மூழ்கியதில் 189 பேர் இறந்தனர்.
- பெப்ரவரி 10 - அலன்சன் கிரென் தீயணைக்கும் கருவியின் காப்புரிமம் பெற்றார்.
- ஜூன் 7 - மெக்சிக்கோ நகரம் பிரெஞ்சுப் படையினரால் கைப்பற்றப்பட்டது.
- அக்டோபர் 29 - சுவிட்சர்லாந்தில் கூடிய 16 நாடுகளின் பிரதிநிதிகள் சர்வதேச செஞ்சிலுவைச் சங்கம் அமைக்கத் தீர்மானித்தனர்.
- நவம்பர் 18 - டென்மார்க்கின் ஒன்பதாம் கிறிஸ்ரியன் மன்னனின் ஆணைப்படி ஷ்லெஸ்விக் நகரம் டென்மார்க்குடன் இணைக்கப்பட்டது. இது பின்னர் ஜேர்மனிக்கும் டென்மார்க்குக்கும் இடையை போர் இடம்பெற வழிவகுத்தது.
# 1863

## தேதி அறியப்படாத நிகழ்வுகள்

- ஆபிரகாம் லிங்கன் அமெரிக்காவில் அடிமைகள் விடுதலை பெற புகழ்பெற்ற விடுதலை எழுச்சி அறிவிப்பு ஒன்றை வெளியிட்டார்.
# 1863

## பிறப்புகள்

- ஜனவரி 12 - சுவாமி விவேகானந்தர்
- சூலை 30 - ஹென்றி ஃபோர்ட் அமெரிக்கத் தொழிலதிபர் (இ 1947)
- டிசம்பர் 12 - எட்வர்ட் மண்ச்
- கோ. வடிவேலு செட்டியார், தமிழறிஞர் (இ. 1936)
# கொங்கணி மொழி

**கொங்கணி மொழி** இந்தியாவில் பேசப்படும் மொழிகளுள் ஒன்று. இது இந்திய-ஐரோப்பிய மொழிக் குடும்பத்தின் துணைக் குடும்பமான இந்திய-ஈரானியக் குடும்பத்திலுள்ள இந்திய-ஆரிய மொழிகள் பிரிவைச் சேர்ந்தது. இப் பிரிவின் தெற்கு வலய மொழிகளுள் ஒன்றாக இது வகைப்படுத்தப்பட்டு உள்ளது. இம் மொழியில் குறிப்பிடத்தக்க அளவில் திராவிட மொழிச் சொற்கள் காணப்படுகின்றன. போத்துக்கேயம், கன்னடம், துளு, மராத்தி, பாரசீக மொழி போன்ற பல மொழிகளின் செல்வாக்கு இம் மொழியில் உண்டு.
# கொங்கணி மொழி

## அமைவிடம்

இந்தியாவின் மேற்குக் கரையோரப் பகுதியான கொங்கண் என அழைக்கப்படும் பகுதியில் இது பேசப்படுகின்றது. மகாராஷ்டிர மாநிலத்தின் கொங்கண் பிரிவு, கோவா, கனரா (கரையோரக் கர்நாடகம்), கேரளாவின் சில இடங்கள் என்பன இப் பகுதியுள் அடங்குகின்றன. இப் பிரிவுகள் ஒவ்வொன்றிலும் பேசப்படுவது கொங்கணியின் வெவ்வேறு கிளைமொழிகளாக உள்ளன. இவை, ஒலிப்பு முறை, சொற் தொகுதி, தொனி, சில சமயங்களில் இலக்கணம் போன்ற அம்சங்களில் வேறுபட்டுக் காணப்படுகின்றன.
# கொங்கணி மொழி

## மக்கள் தொகை

1991 ஆம் ஆண்டு எடுக்கப்பட்ட மக்கள் தொகைக் கணக்கெடுப்பின்படி, இந்தியாவில் கொங்கணி பேசுவோர் தொகை 1,760,607 ஆகும். இது இந்தியாவின் மொத்த மக்கள் தொகையின் 0.21% ஆகும். பேசுவோர் தொகையின் அடிப்படையில், இந்தியாவில் பட்டியலிடப்பட்டுள்ள மொழிகளில் இது 15 ஆவது இடத்தில் உள்ளது. இந்தியாவிலிருந்து சென்ற கொங்கணி பேசுவோர் பலர் வெளி நாடுகளிலும் வாழ்ந்து வருகின்றனர். எத்னோலாக் கொங்கணி பேசுவோர் தொகையை 7.6 மில்லியன் எனக் குறிப்பிட்டுள்ளது.
# கொங்கணி மொழி

## தோற்றம்

கொங்கணி மொழி கொங்கண் பகுதியில் சிறப்பாக கோமந்தக் எனப்பட்ட இன்றைய கோவாப் பகுதியிலேயே வளர்ச்சி பெற்றது. இம்மொழியின் தோற்றம் பற்றி இரு வேறு கோட்பாடுகள் உள்ளன. இந்தியாவின் வடமேற்குப் பகுதியில் ஓடிய சரஸ்வதி ஆறு சுமார் கி.மு. 1900 ஆவது ஆண்டு காலப் பகுதியில், நிலநடுக்கம் காரணமாக நிலத்துள் அமிழ்ந்துவிட்டது. இதனால் அப்பகுதியில் வாழ்ந்தோர் அப்பகுதியை விட்டு வேறிடங்களுக்கு இடம் பெயரவேண்டி ஏற்பட்டது. நீண்ட பயணத்தின் பின் இவர்களில் ஒரு பகுதியினர் கோமந்தக் பகுதியில் தங்கினர். அவர்கள் தங்கள் மொழியாகிய சௌரசேனி பிராகிருதம் என்ற மொழியைப் பேசினர். இதுவே காலப்போக்கில் தற்காலக் கொங்கணி மொழியாக வளர்ச்சி பெற்றது என்பது ஒரு கோட்பாடு.  
அடுத்த கோட்பாட்டின்படி, தற்காலக் கொங்கணி மொழி கோக்னா இனக்குழுவினர் பேசிவந்த மொழியின் சமஸ்கிருதமயம் ஆக்கப்பட்ட வடிவம் என்பதாகும். கோக்னா இனக்குழுவினர், வடக்கு மகாராஷ்டிரத்திலும், தெற்குக் குஜராத்திலும் வாழ்கின்றனர். இவர்களே கொங்கண் பகுதியின் முதன்மையான குடியேற்றவாசிகளாக இருந்திருக்கக் கூடுமெனக் கருதப்படுகிறது. கொங்கண் பகுதிக்கு இடம் பெயர்ந்த ஆரியர் இம் மொழியில் சமஸ்கிருத மற்றும் பிராகிருத மொழிச் சொற்களைக் கலந்ததால் கொங்கணி மொழி உருவானது என்பது இக் கோட்பாட்டை ஆதரிப்போர் கருத்து.
# கொங்கணி மொழி

## எழுத்து

கொங்கணி பல எழுத்து வடிவங்களில் எழுதப்பட்டு வந்திருக்கிறது. தொடக்கத்தில் பிராமி எழுத்துக்கள் பயன்பாட்டில் இருந்து பின்னர் வழக்கிழந்து விட்டது. கோவாவில் இப்பொழுது தேவநாகரியே அதிகாரபூர்வமான எழுத்தாக உள்ளது. ரோம எழுத்துக்களும் கோவாவில் பயன்பாட்டில் உள்ளன. கராடகத்தில் வாழும் கொங்கணி பேசுவோர் கன்னட எழுத்துக்களையும், கேரளாவில் கொச்சி, கோழிக்கோடு போன்ற பகுதிகளில் வாழ்வோர் மலையாள எழுத்துக்களையும் பயன்படுத்துகின்றனர். கர்நாடகத்திலும், மகாராஷ்டிரத்திலும் வாழும் சில முஸ்லிம்கள் அரபு எழுத்துக்களையும் பயன்படுத்துகின்றனர்.  
**கொங்கணி எழுத்துக்கள்**  
| IPA குறியீடு | திருத்திய
தேவநாகரி | பொது
தேவநாகரி | ரோம
எழுத்து | கன்னட
எழுத்து | மலையாள
எழுத்து | அரபி
எழுத்து |
| --- | --- | --- | --- | --- | --- | --- |
| ɵ | अ | अ | o | ಅ/ಒ | - | - |
| aː | आ | आ | aa | ಆ | - | - |
| i | इ | इ | ii | ಇ | - | - |
| iː | ई | ई | i | ಈ | - | - |
| u | उ | उ | uu | ಉ | - | - |
| uː | ऊ | ऊ | u | ಊ | - | - |
| e | ए | ए | e | ಎ | - | - |
| ɛ | ऍ | ए | e | ಎ | - | - |
| æ | குறி இல்லை | ए அல்லது ऐ | e | ಎ அல்லது ಐ | - | - |
| əi | ऐ | ऐ | ai/oi | ಐ | - | - |
| o | ओ | ओ | o | ಒ | - | - |
| ɔ | ऑ | ओ | o | ಒ | - | - |
| əu | औ | ಔ | au/ou | - | - |  |
| ⁿ | अं | अं | om/on | ಅಂ | - | - |
| k | क | क | k | ಕ್ | - | - |
| kʰ | ख | ख | kh | ಖ್ | - | - |
| g | ग | ग | g | ಗ್ | - | - |
| gʱ | घ | घ | gh | ಘ್ | - | - |
| ŋ | ङ | ंग | ng | ಙ | - | - |
| ts | च़ | च़ | ch | ಚ್ | - | - |
| c | च | च | ch | ಚ್ | - | - |
| cʰ | छ | छ | chh | ಛ್ | - | - |
| z | ज़ | ज़ | z | ಜ | - | - |
| ɟ | ज | ज | j | ಜ್ | - | - |
| zʰ | झ़ | झ़ | zh | ಝ್ | - | - |
| ɟʱ | झ | झ | jh | ಝ್ | - | - |
| ɲ | ञ | ञ | nh | ಞ | - | - |
| ʈ | ट | ट | tt | ಟ್ | - | - |
| ʈʰ | ठ | ठ | tth | ಠ್ | - | - |
| ɖ | ड | ड | dd | ಡ್ | - | - |
| ɖʱ | ढ | ढ | ddh | ಢ್ | - | - |
| ɳ | ण | ण | nn | ಣ್ | - | - |
| t̪ | त | त | t | ತ್ | - | - |
| t̪ʰ | थ | थ | th | ಥ್ | - | - |
| d̪ | द | द | d | ದ್ | - | - |
| d̪ʰ | ध | ध | dh | ಧ್ | - | - |
| n | न | न | n | ನ್ | - | - |
| p | प | प | p | ಪ್ | - | - |
| f | फ़ | फ | f | ಫ್ | - | - |
| b | ब | ब | b | ಬ್ | - | - |
| bʱ | भ | भ | bh | ಭ್ | - | - |
| m | म | म | m | ಮ್ | - | - |
| j | य | य | i/e/ie | ಯ್ | - | - |
| ɾ | र | र | r | ರ್ | - | - |
| l | ल | ल | l | ಲ್ | - | - |
| ʃ | श | श | x | ಶ್ | - | - |
| ʂ | ष | ष | x | ಷ್ | - | - |
| s | स | स | s | ಸ್ | - | - |
| ɦ | ह | ह | h | ಹ್ | - | - |
| ɭ | ळ | ळ | ll | ಳ್ | - | - |
| ʋ | व | व | v | ವ್ | - | A- |
# விக்கிப்பீடியா:ஆண்டு நிறைவுகள்/அக்டோபர் 30

**அக்டோபர் 30**:
- 1905 &ndash; உருசியப் பேரரசர் இரண்டாம் நிக்கலாசு முதலாவது அரசியலமைப்பை அறிவித்து பிரதிநிதிகள் அவையை நிறுவினார்.
- 1953 &ndash; பனிப்போர்: பொதுவுடைமைவாதிகளுக்கு எதிரான போரில், அணு ஆயுதங்களை அபிவிருத்தி செய்வதற்கான உத்தரவில் அமெரிக்கத் தலைவர் டுவைட் டி. ஐசனாவர் கையெழுத்திட்டார்.
- 1960 &ndash; முதலாவது வெற்றிகரமான சிறுநீரகக் கொடை ஐக்கிய இராச்சியத்தில் அளிக்கப்பட்டது.
- 1961 &ndash; சோவியத் ஒன்றியம் 50 மெகாதொன் அளவுள்ள **சார் வெடிகுண்டு** (படம்) என்ற அணுகுண்டை வெடிக்க வைத்தது. இதுவே இந்நாள் வரை வெடிக்கப்பட்ட மிகப்பெரிய அணுகுண்டாகும்.
- 1964 &ndash; இலங்கையின் மலையகத் தமிழர்களை இந்தியாவுக்கு நாடு கடத்தும் சிறிமா-சாஸ்திரி உடன்படிக்கை கையெழுத்திடப்பட்டது.
- 1995 &ndash; கனடாவில் இருந்து பிரிந்து செல்ல கியூபெக் மாநிலத்தில் எடுக்கப்பட்ட மக்கள் வாக்கெடுப்பு 50.6% to 49.4% என்ற கணக்கில் தோற்கடிக்கப்பட்டது.
**இராய. சொக்கலிங்கம்** (பி.&nbsp;1898) **முத்துராமலிங்கத் தேவர்** (பி.&nbsp;1908, இ.&nbsp;1963) **லா.ச.ரா** (பி.&nbsp;1916, இ.&nbsp;2007)
# 1502

**1502** (**MDII**) ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.
# 1502

## நிகழ்வுகள்

- ஜனவரி 1 - போர்த்துக்கீச நாடுகாண் பயணி பெட்ரோ ஆல்வாரெஸ் கப்ரால் பிரேசில் நாட்டின் ரியோ டி ஜனெய்ரோ நகரை அடைந்தார்.
- மே 11 - ஸ்பெயினில் இருந்து கொலம்பஸ் தனது கடைசிப் பயணத்தை ஆரம்பித்தான். இப்பயணத்தின் போது மத்திய அமெரிக்காவின் சென் லூசியா, பனாமா ஹொண்டூராஸ், கொஸ்தா ரிக்கா ஆகிய நாடுகளை கண்டறிந்தார்.
- மே 21 - போர்த்துக்கீச பயணி ஜோவா டா நோவா என்பவன் சென் ஹெலெனா தீவைக் கண்டுபிடித்தார்.
- செப்டம்பர் 18 - கொலம்பஸ் கொஸ்டா றிக்காவை அடைந்தார்.
- அக்டோபர் 30 - வாஸ்கோ ட காமா இரண்டாவது தடவையாக கோழிக்கோடை அடைந்தார்.
- நவம்பர் 7 - கொலம்பஸ் ஹொண்டூராஸ் கரையை அடைந்தார்.
# நேபாளி மொழி

**நேபாளி மொழி** நேபாளம், பூட்டான், ஆகிய நாடுகளிலும், இந்தியா, மியன்மார் ஆகிய நாடுகளின் சில பகுதிகளிலும் பேசப்படுகின்ற ஒரு மொழியாகும். இது இந்திய-ஐரோப்பிய மொழிக் குடும்பத்தின் துணைக் குடும்பமான இந்திய-ஈரானியக் குடும்பத்தின் ஒரு பிரிவான இந்திய-ஆரிய மொழிகளுள் ஒன்று.  
*நேபாள்* என்பது முன்னர், காத்மண்டுப் பள்ளத்தாக்கைக் குறித்தது. இதனால் இப் பகுதியின் உள்ளூர் மொழியான, திபேத்திய-பர்மிய மொழியான *நேவாரி* அல்லது நேபாள் பாஷாவே *நேபாளி* என்னும் பெயரால் குறிக்கப்பட்டது. இன்று நேபாளத்தின் அதிகாரபூர்வ மொழியே **நேபாளி** என வழங்கப்படுகிறது. இக் கட்டுரையும் இறுதியாகக் குறிக்கப்பட்ட மொழி பற்றியதே ஆகும். இம்மொழி நேபாளத்தில் மட்டுமன்றி சிக்கிமிலும் அதிகாரபூர்வ மொழியாக உள்ளது.  
நேபாளத்தில் மொத்த மக்கள் தொகையின் அரைப் பங்கினரே இம் மொழியைப் பேசுகின்றனர். ஏனையோர் இதனை இரண்டாம் மொழியாகப் பயன்படுத்தி வருகின்றனர். எனினும், இதனை மட்டும் கல்வித் துறை, நீதிமன்றம், அரச நிர்வாகம் ஆகியவை தொடர்பில் உத்தியோக மொழி ஆக்கியமை சர்ச்சைக்குரிய ஒன்றாக இருந்து வருகிறது. 1996-2006 காலப் பகுதியில் இடம்பெற்ற உள்நாட்டுப் போரில் இது ஒரு முக்கிய பிரச்சினைகளில் ஒன்றாக விளங்கியது.
# நேபாளி மொழி

## பிற பெயர்கள்

இம் மொழி வேறு பல பெயர்களாலும் குறிக்கப்படுவது உண்டு. கூர்க்காக்களின் மொழி என்பதால் *கூர்க்காலி* அல்லது *கோர்க்காலி* என்றும், *மலைப் பகுதி மொழி* எனப் பொருள்படும் *பர்பாத்தியா* என்றும் அழைக்கப்படுவது உண்டு. *காஸ்கூரா* என்பதே இதன் பழைய பெயராகும். *காஸ்கூரா* என்பது *காஸ் இனத்தவரின் பேச்சு* என்று பொருள்படுகின்றது. இவர்கள், வரலாற்றுக்கு முந்திய அல்லது வரலாற்றுக் காலத் தொடக்கத்தில் கர்னாலி-பேரி நீரேந்து பகுதிகளில் அரிசி பயிரிட்டு வாழ்ந்த இந்திய-ஆரியக் குடியேற்றவாசிகளாவர்.
# நேபாளி மொழி

## திபேத்திய-பர்மிய மொழிகளின் செல்வாக்கு

நேபாளத்தின் கிழக்குப் பகுதி, இந்திய மாநிலங்களான உத்தர்கண்ட், இமாசலப் பிரதேசம் ஆகிய பகுதிகளில் பேசப்பட்டு வரும் பஹாரி மொழிக் குழுவில் கிழக்குக் கோடியில் உள்ள மொழி நேபாளி மொழியேயாகும். இம் மொழி, நேபாளி பாஷா போன்ற பல திபேத்திய-பர்மிய மொழிகளுக்கு அண்மையில் வளர்ந்ததால் இம்மொழியில் அம் மொழிகளின் செல்வாக்கைக் காணமுடிகின்றது.
# நேபாளி மொழி

## சமஸ்கிருதமும் ஹிந்தியும்

இது ஹிந்தி மொழிக்கு நெருங்கியது எனினும் இது கூடிய பழமைக் கூறுகளைக் கொண்டது. பெருமளவுக்குப் பாரசீக மற்றும் ஆங்கிலச் சொற்களின் கலப்பின்றி, சமஸ்கிருத மொழிச் சொற்களே இம் மொழியில் அதிகமாக உள்ளன. வேறெந்த மொழியைக் காட்டிலும், சமஸ்கிருதத்துக்கு மிக நெருக்கமானது நேபாளி மொழியே என்று கூறப்படுகின்றது.
# நேபாளி மொழி

## எழுத்து முறை

தற்காலத்தில் இம் மொழியை எழுதுவதற்குத் தேவநாகரி எழுத்துக்களே பயன்படுகின்றன. புஜிமோல் எனப்படும் பழைய எழுத்து முறை ஒன்றும் இருந்ததாகத் தெரிகிறது.
# நேபாளி மொழி

## பதிலிடு பெயர்கள்

நேபாளி மொழியில், குறிக்கப்படுபவரின் பால், எண், தொலைவு, தகுதி என்பவற்றில் தங்கியுள்ள ஒரு சிக்கலான பதிலிடு பெயர் முறைமை உண்டு. தகுதி மூன்று நிலைகளில் உள்ளது. இவை: *கீழ் நிலை, இடை நிலை, உயர் நிலை* என்பவை ஆகும். படர்க்கைப் பதிலிடு பெயர்களில், குறிக்கப்படுபவர் அவ்விடத்தில் இல்லாவிட்டால் அல்லது அவர் தகுதி குறைந்தவராக இருந்தால் கீழ் நிலைச் சொல் பயன்படுகின்றது. இடை நிலைச் சொல் சிறப்பாகப் பெண்களைக் குறிக்கும்போது பயன்படுகின்றது. இதன் பன்மைச் சொல் ஒரு குழுவினரைக் குறிக்கவும் பயன்படுவதுண்டு. உயர் நிலைச் சொற்கள், குறிக்கப்படுபவர் நேரில் இருக்கும்போது அல்லது உயர் தகுதி கொண்டவராக இருக்கும்போது பயன்படுகின்றது.  
**நேபாளியில் படர்க்கை ஒருமைப் பதிலிடு பெயர்கள்**  
| ऊ *ஊ* |
| --- |
# காளிதாஸ்

**காளிதாஸ்** (*Kalidas*, *Kalidasa*) பின்வரும் ஒன்றாக இருக்கலாம்:  
- காளிதாசன், 4 ஆம்-5ஆம் நூற்றாண்டைச் சார்ந்த இந்தியக் கவிஞர்.
-
- காளிதாஸ், 1931 தமிழ்த் திரைப்படம்
- கவிரத்ன காளிதாஸ், 1937 தமிழ்த் திரைப்படம்
- மகாகவி காளிதாஸ், 1956 தமிழ்த் திரைப்படம்
- மகாகவி காளிதாஸ், 1966 தமிழ்த் திரைப்படம்
- காளிதாஸ் சம்மன் விருது, இந்திய அரசு விருது
- காளிதாஸ் ராய் (1889–1975), வங்காளக் கவிஞர்
- ஆர். காளிதாசு (இறப்பு: 2005), இந்திய அரசியல்வாதி